《五坞山房为卢师陈赋》
明代·陆深

不是黄金地，毋烦白石歌。春风湖上路，夜月镜中波。

插案图书在，缘阶兰桂多。遥知梅雪后，杖屦待经过。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。